**बर्दियाको मधुवन नगरपालिका ८ नं वडा कार्यालयमा समुदायमा सरकारी वकील कार्यक्रम अन्तर्गत लागू औषध सचेतना सम्बन्धी अन्तरक्रिया कार्यक्रम सम्पन्न**

जिल्ला सरकारी वकील कार्यालय, बर्दिया र मधुवन नगरपालिका ८ नं वडा कार्यालयको संयक्त आयोजनामा समुदायमा सरकारी वकील कार्यक्रम अन्तर्गत लागू औषध सचेतना सम्बन्धी अन्तरक्रिया कार्यक्रममिति २०८१ बैशाख २८ गतेमधुवन नगरपालिका ८ नं वडा कार्यालयको सभाहलमा सम्पन्न भएको छ ।

उक्त कार्यक्रममा सहभागीहरुलार्इ सरकारी वकीलको परिचय, सरकारवादी मुद्दाहरू र समुदायबाट गरिएको अपेक्षा र लागू औषधको प्रयोग, असर र कानूनी व्यवस्था विषयमा जिल्ला सरकारी वकील कार्यालय बर्दियाका जिल्ला न्यायाधिवक्ता श्री नगेन्द्र लम्सालले कार्यपत्र प्रस्तुत गरी जानकारी गराउनुभएको थियो ।

उहाँले कार्यपत्र प्रस्तुतीसँगै जिज्ञाशाको जवाफ दिंदा सरकारवादी फौजदारी मुद्दासहित सरकारी सार्वजनिक सम्पत्ति संरक्षणसम्बन्धी देवानी विषयका मुद्दाहरुमा समेत सरकारी वकीलले वहस पैरवी प्रतिरक्षा गर्ने जानकारी दिनुभयो ।

उहाँले बर्दिया जिल्लामा लागू औषध सम्बन्धी सरकारवादी फौजदारी मुद्दाको संख्या सबैभन्दा बढि भएकाले लागू औषध दुर्ब्यसनी न्यूनीकरण गर्न तथा लागू औषध बिक्री वितरणको कार्य रोकथामका लागि समुदाय क्रियाशिल हुनुपर्नेमा जोड दिनुभयो ।

र्इलाका प्रहरी कार्यालय ढोढरीका प्रहरी सहायक निरीक्षक दर्पण रानाले मधुवन नगरपालिकामा लागू औषध साथै अन्य अपराधको प्रवृत्तिको अवस्थाका सम्बन्धमा कार्य पत्र प्रस्तुत गर्नुभएको थियो ।

मधुवन नगरपालिका ८ नं वडा कार्यालयका अध्यक्ष मेकबहादुर गुरुङज्यूले लागू औषध दुर्ब्यसन र यसको बिक्री वितरण कार्य वडा तहमा न्यूनीकरणका लागि टोल टोलमा समिति बनाएर कार्य गर्न जरुरी भएको बताउनुभयो ।

उहाँले भन्नुभयो "लागू औषध दुर्ब्यसन र यसको बिक्री वितरण रोकथामका लागि सबै वडामा क्रियाशील राजनीतिक दल र वडा कार्यालयले अभियानको रुपमा कार्यक्रम सञ्चालन गर्दा निकै प्रभावकारी भर्इ न्यूनीकरणमा समेत मद्दत पुग्छ ।"

मधुवन नगरपालिका ८ नं वडा कार्यालयका पूर्व अध्यक्ष विजयकुमार रानाज्यूले लागू औषध दुर्ब्यसनीको संख्या बढ्दै जानाले समाजमा नकारात्मक असर पर्दै गएकोले यसको रोकथामका लागि समाजका हरेक क्षेत्रका प्रबुद्ध वर्गले आ आफ्नो क्षेत्रबाट न्यूनीकरणको प्रयास गर्न जरुरी भएको बताउनुभयो ।

जिल्ला कानूनी सहायता समिति बर्दियाका कानूनी सहायता अधिकृत प्रदिप ज्ञवालीज्यूले वडा कार्यालयको सिफारिसमा विपन्न वर्गलार्इ निशुल्क रुपमा कानूनी सहायता र परामर्श उपलब्ध गराउँदै आएका जानकारी दिनुभयो ।

कार्यक्रममा सहभागीहरुले राखेको जिज्ञाशाको सम्बोधन जिल्ला सरकारी वकील कार्यालय, बर्दियाका जिल्ला न्यायाधिवक्ता नगेन्द्र लम्साल, सहायक जिल्ला न्यायाधिवक्ता कमल सुनार र प्रहरी सहायक निरीक्षक दर्पण रानाले गर्नुभएको थियो ।

उक्त कार्यक्रमको सञ्चालन र सहजिकरण जिल्ला सरकारी वकील कार्यालय बर्दियाका सहायक जिल्ला न्यायाधिवक्ता कमल सुनारले गर्नुभएको थियो ।

कार्यक्रममा जनप्रतिनिधि, कर्मचारी, शिक्षक, विद्यार्थी, समाजसेवी, राजनीतिक दलका प्रतिनिधि, स्थानीयबासी र प्रहरी सहित विभिन्न क्षेत्रका सहभागीहरु गरी ५९ जनाको कार्यक्रममा सहभागीता रहेको थियो ।